text: Arenenud on varasemalt koolis õpetajana ning patendibüroos sekretärina töötanud Ly tänu Maarja külale ka ise. Alates sellest, et kui ta algselt tööle asus, sai temast hoobilt eripedagoog-ehitaja. "Need, kes meil siin maju ehitasid, katsetasid ju kohe, et kui palju ma tean. Pidin vastama küsimusele, kui sügavale me teie juures veetorud paneme. Nagu see siin peaks kuidagi teisiti olema kui mujal ehitades," naerab Ly. Kui ta toona helistas vastuse saamiseks heale sõbrale, siis täna ütleks ta ehitajatele lihtsalt, et see on teie asi teada.